ઉત્પત્સ્યતે મમ તુ કોડ્પિ સમાનધર્મા કાલેબ્દનિખધિવિપુલા ચ પૃથ્વી એટલે કે, કોઈક દિવસ મારો સમાનધર્મી ઉત્પન્ન થશે અને મારી રચનાનોનાં રહસ્યોને સમજશે. કારણ કે, સમયનો અંત નથી અને પૃથ્વી વિપુલ છે. જિંદગી – મને જીવાતા જીવન કરતાં મૃત્યુ પછીનું જીવન જીવવાની વધુ રસપ્રદતા, તાલાવેલી અને ઉતાવળ છે. હું જીવીશ કે મરીશ કશો ફર્ક નહીં પડે. લેખકનાં નામની આગળ સ્વ. લખાતું કે લાગતું નથી. મેં ક્યારેય નોકરી માટે રિસ્યૂમ કે છોકરી માટે બાયોડેટા બનાવ્યો નથી, બનાવીશ પણ નહીં. ઈનામો જીતનાર લોકપ્રિય સાહિત્ય, પુસ્તકો અને પિક્ચરો મેં ક્યારેય વધુ વાંચ્યા કે જોયા નથી. તેમનાં વિશે ક્યાંક વાંચ્યું હોય